Downloaded from YTS.MX
Η ΤΑΙΝΙΑ ΕΓΙΝΕ ΜΕ ΠΡΟΣΒΑΣΗ ΣΕ ΠΛΗΡΕΙΣ ΗΧΟΓΡΑΦΗΣΕΙΣ ΤΗΣ ΑΠΟΛΛΩΝ 13
Official YIFY movies site: YTS.MX
ΚΑΙ ΣΕ ΑΡΧΕΙΑΚΕΣ ΣΥΝΕΝΤΕΥΞΕΙΣ ΤΟΥ ΠΛΗΡΩΜΑΤΟΣ, ΤΩΝ ΣΥΓΓΕΝΩΝ ΤΟΥΣ
ΚΑΙ ΤΗΣ ΟΜΑΔΑΣ ΕΠΙΓΕΙΟΥ ΕΛΕΓΧΟΥ.
Η ΤΑΙΝΙΑ ΑΝΑΣΚΕΥΑΖΕΙ ΚΑΠΟΙΑ ΠΛΑΝΑ
ΓΙΑ ΜΕΡΗ ΤΗΣ ΙΣΤΟΡΙΑΣ ΠΟΥ ΔΕΝ ΥΠΑΡΧΕΙ ΑΡΚΕΤΟ ΥΛΙΚΟ,
ΟΠΩΣ ΑΝΑΠΑΡΑΣΤΑΣΕΙΣ ΑΛΛΩΝ ΑΠΟΣΤΟΛΩΝ ΤΗΣ ΝΑΣΑ.
13 ΑΠΡΙΛΙΟΥ 1970
321.869 ΧΙΛΙΟΜΕΤΡΑ ΑΠΟ ΤΗ ΓΗ
Η ΤΕΛΕΥΤΑΙΑ ΜΕΤΑΔΟΣΗ ΑΠΟ ΤΟ ΠΛΗΡΩΜΑ ΤΟΥ ΑΠΟΛΛΩΝ 13
Και, 13, βγαίνουμε στην τηλεόραση όταν είστε έτοιμοι.
Ελήφθη, κοιτάζω από το δεξί παράθυρο
και, όχι πολύ μακριά, βλέπετε τον στόχο.
Αρχίζει να φαίνεται λίγο μεγαλύτερος τώρα.
Ελήφθη, έχουμε καλή εικόνα του προορισμού σας.
Ίσως σας δώσουμε μια γεύση
της ψυχαγωγίας μας στο διαστημόπλοιο.
Αυτό το μαγνητόφωνο μας βοήθησε αρκετά να περάσουμε την ώρα
καθώς κατευθυνόμαστε στη Σελήνη, με το τραγούδι τίτλων της ταινίας 2001.
Το πλήρωμα του Απόλλων 13
εύχεται σε όλους καλό απόγευμα και καλή βραδιά.
ΚΥΡΙΟΣ ΣΥΝΑΓΕΡΜΟΣ
Χιούστον, έχουμε πρόβλημα.
Το διαστημόπλοιο Απόλλων 13 υπέστη μεγάλη ηλεκτρική βλάβη.
Ο Τζιμ Λόβελ είπε "Χιούστον, έχουμε πρόβλημα".
Έχουμε ένα θέμα…
…ακούω έναν δυνατό κρότο…
ΑΠΟΛΛΩΝ 13: ΕΠΙΒΙΩΣΗ
ΤΕΣΣΕΡΙΣ ΜΗΝΕΣ ΠΡΙΝ
Στο Ακρωτήριο Κένεντι τώρα,
οι Αμερικανοί ετοιμάζονται να πάνε στο φεγγάρι ξανά.
Η Απόλλων 13
είναι η πέμπτη σεληνιακή πτήση
και θα είναι η τρίτη προσσελήνωση.
Τρεις νεαροί Αμερικανοί.
Τον κυβερνήτη της πτήσης, Τζιμ Λόβελ, τον έχουμε ξαναδεί.
Έχει τέσσερα παιδιά και πάει για τέταρτη φορά στο διάστημα.
Ο ευχάριστος χαρακτήρας του Λόβελ είναι δώρο Θεού για τους συναδέλφους του,
που κουράζονται με τους πιλότους ντίβες.
Ο Φρεντ Χέιζ, από το Μισισίπι,
ήταν στην σχολική εφημερίδα και ήθελε να γίνει αθλητικός ανταποκριτής.
Ως πιλότος σεληνακάτου,
θα ταξιδέψει στη Σελήνη με τον κυβερνήτη Λόβελ.
Ο Κεν Μάτινγκλι είναι ο κορυφαίος της τάξης του
και τρομαχτικά αφοσιωμένος στη δουλειά, ακόμα και για αστροναύτης.
Είναι όλη η ζωή του,
το μόνο που ήθελε από τριών χρονών.
Πολλοί ρωτούν γιατί πηγαίνουμε στο φεγγάρι;
Ποια είναι η απάντησή σου σε μια τέτοια ερώτηση;
Ο κύριος στόχος της αποστολής Απόλλων 13 είναι συνεχής.
Ελπίζουμε να μάθουμε για την προέλευση του φεγγαριού
και μέσω αυτού, για την προέλευση του πλανήτη μας.
Το 13 έχει στόχο να προσγειωθεί σε διαφορετική περιοχή
από τα Απόλλων 11 και 12.
Θα προσγειωθεί σε μια λοφώδη περιοχή, στα βουνά της Σελήνης,
που αυξάνει την επικινδυνότητα.
Πιστεύουμε ότι τα διαστημικά ταξίδια
μοιάζουν με την αναζήτηση μιας άλλης Εδέμ.
Ο άνθρωπος λεηλάτησε το μέρος όπου βρίσκεται
και τώρα ίσως θα έπρεπε να αναζητήσει ένα νέο μέρος.
Κάτι στη δύναμη των πυραύλων συναρπάζει.
Ήταν συναρπαστικό και για μένα,
πολύ πριν γίνει η ΝΑΣΑ ή κάτι παρόμοιο.
Σας καλωσορίζουμε στο φεγγάρι, Χιούστον.
Ήμουν στην πρώτη πτήση προς τη Σελήνη με το Απόλλων 8 τα Χριστούγεννα του '68.
Καλά Χριστούγεννα εκεί πάνω.
ΑΠΟΛΛΩΝ 8, ΕΡΑΣΙΤΕΧΝΙΚΕΣ ΤΑΙΝΙΕΣ
Ήμασταν τόσο περίεργοι, ενθουσιασμένοι,
σαν τρία σχολιαρόπαιδα μπροστά σε βιτρίνα ζαχαροπλαστείου,
βλέποντας τους αρχαίους κρατήρες από 97 χλμ. πάνω από την επιφάνεια.
Αλλά δεν μπορέσαμε να προσγειωθούμε.
Σας ενημερώνουμε ότι υπάρχει Άγιος Βασίλης.
Εσείς ξέρετε καλύτερα.
Ο Τζιμ Λόβελ σκοπεύει να δει μια κορυφή που δεν έχει ονομαστεί ακόμα
και όταν τη βρει, θα την ονομάσει "Όρος Μέριλιν".
Πώς ένιωσες κατά τη σεληνιακή τροχιά;
Ήμουν κάπως ανήσυχη.
Δεν θα ήμουν φυσιολογική αν δεν το παραδεχόμουν.
-Πώς ένιωσες όταν τελείωσε; -Ενθουσιάστηκα.
Υπάρχει Άγιος Βασίλης.
Το είπε ο άντρας μου. Ήταν υπέροχο.
Και είμαι περήφανη.
Ήμουν αναπληρωματικός του Νιλ Άρμστρονγκ στην Απόλλων 11.
Ένα μικρό βήμα για τον άνθρωπο…
ένα τεράστιο άλμα για την ανθρωπότητα.
Ο ΑΡΜΣΤΡΟΝΓΚ ΣΤΟ ΦΕΓΓΑΡΙ
Ήθελα πραγματικά να κάνω το ίδιο.
Είμαι έτοιμος.
Τζιμ, αναρωτιέμαι πώς νιώθουν
η γυναίκα σου και τα παιδιά σου για όλα αυτά.
Η γυναίκα μου ξέρει ότι θα είναι η τελευταία μου πτήση.
Ήταν σαν διαστημική χήρα τα τελευταία έξι ή εφτά χρόνια.
Αλλά, και πάλι, ανυπομονώ να πετάξω.
Είναι σαν να μπορείς να ξεφύγεις από τα πάντα.
-Αφήνεις πίσω όλα τα… Ξέρετε. -Τα παιδιά.
Αφήνεις πίσω όλα τα παιδιά.
Αλλά είναι μια ευκαιρία
να τα δεις όλα από μια πιο αληθινή οπτική.
Αυτό είναι για μένα μια πτήση στο διάστημα.
Δεν ήθελα να πετάξει ξανά,
αλλά δεν του είπα κάτι τέτοιο ποτέ, φυσικά.
Οι πιθανότητες ήταν εναντίον του.
Ήταν ο πρώτος που πήγε στο φεγγάρι για δεύτερη φορά
κι αυτό με φόβιζε αρκετά.
ΚΥΒΕΡΝΗΤΗΣ ΤΖΕΙΜΣ Α. ΛΟΒΕΛ ΤΖ. ΚΑΙ ΟΙΚΟΓΕΝΕΙΑ
Τίποτα στον κόσμο δεν με προετοίμασε να ζω ως γυναίκα αστροναύτη.
Ένιωθα σαν να με έβαλαν σε γυάλα.
Από παρέλαση σε παρέλαση, σε διαφορετικές πόλεις.
Μετά, ο Λευκός Οίκος.
Κύριε Πρόεδρε, η οικογένεια Λόβελ.
Ο κ. Τζέιμς Λόβελ Τζούνιορ.
Έγινε μεγάλη γιορτή μετά την Απόλλων 8.
Αλλά ήταν επικίνδυνη πτήση.
Δεν ήξερα τότε ότι οι πιθανότητες να μην επιστρέψουν ήταν 50-50.
Μόνο 50-50.
Αλλά δεν μπορείς να σκέφτεσαι ότι δεν θα γυρίσουν.
Όλοι με ρωτάνε
"Πώς είναι να έχεις πατέρα αστροναύτη;"
Πάντα με εκπλήσσει που περιμένουν να έχει διαφορά
από το να έχω απλώς τον πατέρα μου.
Οι γονείς μου μας μεγάλωσαν
να νιώθουμε ότι μπορεί να πάει στο φεγγάρι,
όπως οι άλλοι πατεράδες ντύνονται για να πάνε στο γραφείο.
Τζιμ, μετά από τέσσερις πτήσεις,
μπορεί κάποιος με τη δική σου εμπειρία να ζήσει κανονικά;
Το ελπίζω. Θα το δοκιμάσω όταν τελειώσει αυτό.
Σ' ΑΓΑΠΟΥΜΕ, ΜΠΑΜΠΑ
Ήμασταν ενθουσιασμένοι που ο Τζιμ θα περπατούσε στο φεγγάρι.
Αλλά γιατί δεκατρία;
Κάποιος μου τηλεφώνησε γιατί η Μέριλιν ανησυχούσε
που το Απόλλων 13 θα εκτοξευόταν
στις 13:13 ώρα Κεντρικής Αμερικής.
ΣΥΝΤΑΓΜΑΤΑΡΧΗΣ ΜΑΣΚ
Ήταν σύνηθες, στον θαυμαστό κόσμο των διαστημικών πτήσεων,
να αψηφείς τις δεισιδαιμονίες και να μη φοβάσαι το 13,
ειδικά σε μια χώρα που συχνά το αποφεύγει σαν νούμερο,
όπως σε ορόφους ή σε θέσεις αεροσκαφών.
Ο κυβερνήτης Τζιμ Λόβελ είναι κάθε άλλο παρά προληπτικός.
Ο Φρεντ Χέιζ ήθελε να εκτοξευτούν μια Παρασκευή και 13.
Κεν, σε ανησυχεί νούμερο στο Απόλλων 13;
Όχι, χαίρομαι πολύ γι' αυτό.
Η πτήση του Απόλλων 13 έχει ένα τεράστιο ερωτηματικό απόψε.
Οι γιατροί επιβεβαίωσαν
ότι ο αστροναύτης Μάτινγκλι έχει εκτεθεί στην ερυθρά.
Μένουν δύο εναλλακτικές.
Αναβολή της πτήσης με κόστος εκατοντάδων χιλιάδων δολαρίων
ή αντικατάστασή του με τον Τζακ Σουάιγκερτ
ως πιλότο του θαλάμου διακυβέρνησης.
Ο Λόβελ συνεργάζεται στενά με τον Μάτινγκλι εδώ και έναν χρόνο.
Δεν είναι πιθανό να πει
"Ας περιμένουμε έναν μήνα να πετάξει και ο Μάτινγκλι μαζί";
Αυτό είναι το τεράστιο καθήκον του κυβερνήτη της αποστολής,
να ζυγίσει τα προσωπικά του συναισθήματα
σε σχέση με το κόστος του να αναβληθεί η αποστολή.
Είχαμε ήδη μεταφέρει την πτήση από Μάρτιο σε Απρίλιο.
Η φιλοσοφία μου είναι να μη χάνω ευκαιρίες.
Έπρεπε να αφήσουμε τον Κεν.
ΗΜΕΡΑ ΕΚΤΟΞΕΥΣΗΣ ΑΚΡΩΤΗΡΙΟ ΚΕΝΕΝΤΙ, ΦΛΟΡΙΝΤΑ
Σήμερα, άλλοι τρεις Αμερικανοί εκτοξεύονται στο διάστημα.
Είναι η πιο επικίνδυνη αποστολή Απόλλων ως τώρα
και σίγουρα πολύ ιδιαίτερη,
αφού ένας από το πλήρωμα δεν ήξερε καν ότι θα πετάξει μέχρι χθες.
Ο Σουάιγκερτ, νέος στο πλήρωμα,
παρέδιδε εφημερίδες για να πληρώσει τα μαθήματα πιλότου του.
Έγινε τόσο γρήγορα που δεν πρόλαβε ούτε να το πει στην οικογένειά του.
Με το βάρος όλης της χώρας στους ώμους σου,
δεν θες να απογοητεύσεις κανέναν.
Εδώ Κέντρο έλεγχου εκτόξευσης.
Απομένουν 3 ώρες, 7 λεπτά και 26 δευτερόλεπτα.
ΚΕΝΤΡΟ ΕΛΕΓΧΟΥ, ΧΙΟΥΣΤΟΝ
Πριν λίγα λεπτά,
ο Κεν Μάτινγκλι έφτασε στο κέντρο ελέγχου.
Ο Κεν θα μας βοηθήσει στην κονσόλα.
Λυπάμαι που είσαι εδώ, Κεν.
Η αδρεναλίνη στην αίθουσα ελέγχου αυξάνονταν, ήταν αισθητή.
Ο πασαδόρος της ομάδας είναι ο επικεφαλής πτήσης.
Ένας επικεφαλής πτήσης διοικεί μια ομάδα 15 έως 21 ελεγκτών.
Αυτοί θα έβρισκαν πώς να φτάσουμε στον προορισμό μας
και πώς να επιστρέψουμε στη Γη με ασφάλεια.
Έχουμε ζήσει θριάμβους.
Κι έχουμε χάσει πληρώματα.
Εδώ χειριζόμαστε το σημαντικό κομμάτι των διαστημικών πτήσεων.
Αυτά είναι οχήματα τριών σταδίων.
Μεγάλοι κινητήρες για να εκτοξευτεί από την επιφάνεια της γης.
Η δεύτερη βαθμίδα μπαίνει στην τροχιά της Γης.
Τρίτη βαθμίδα, καθ' οδόν στο φεγγάρι.
Κοιτάς πάνω και νιώθεις πεταλούδες.
Είναι αληθινό. Θα συμβεί στ' αλήθεια.
Εδώ κέντρο έλεγχου εκτόξευσης.
Απομένουν 25 λεπτά πριν την εκτόξευση.
Εξ' αρχής σκόπευα να μην πάω στην εκτόξευση
και έβρισκα κάθε δικαιολογία.
Τελευταία στιγμή,
αποφάσισα ότι δεν άντεχα στη σκέψη να μην τον ξαναδώ
και έφερα τα παιδιά για να τον αποχαιρετήσουμε.
Μεγαλώνοντας, είχα φίλους που είχαν χάσει τους πατεράδες τους,
οπότε πάντα φοβόμουν όταν τους έβλεπα να απογειώνονται
και πάντα είχα έναν κόμπο στο στομάχι μου.
Η ακολουθία εκτόξευσης ξεκίνησε.
Πενήντα έξι δευτερόλεπτα και το Απόλλων 13 θα εκτοξευθεί.
Μέσα δεν έχεις πολλά να κάνεις.
Αν προκύψει πρόβλημα, τραβάμε τον μοχλό
που εκτοξεύει τον πύραυλο διαφυγής.
Ακούς τις βαλβίδες να ανοίγουν
και τα καύσιμα να περνάνε από τους σωλήνες.
Δεκατρία, δώδεκα, έντεκα, δέκα, εννιά, οκτώ…
Εκκίνηση ακολουθίας ανάφλεξης.
Έξι, πέντε, τέσσερα, τρία, δύο, ένα, μηδέν.
Ο χρόνος μετράει.
Έγινε δέσμευση και απογείωση στις 2:13.
Ήμασταν όσο πιο κοντά μπορούσε κανείς.
Το έδαφος σείστηκε.
Εδώ κέντρο ελέγχου "Χιούστον". Η πρώτη βαθμίδα πάει καλά ως τώρα.
Τέλος κατά μήκος περιστροφής, λήψη κλίσης.
Υψόμετρο 1,9 χιλιόμετρα.
Ταχύτητα 457 μέτρα το δευτερόλεπτο.
Πρώτη βαθμίδα εντάξει. Πίεση καμπίνας φυσιολογική.
Και στο ένα λεπτό και δέκα δευτερόλεπτα έχουμε ύψος 4,1 ναυτικών μιλίων.
Ύψος 27 χλμ., προετοιμασία βαθμίδας.
Έγκριση βαθμίδας.
Έγκριση βαθμίδας. Ελήφθη.
Εσωλέμβιος.
Ο Λόβελ ανέφερε ότι ο εσωλέμβιος κινητήρας της δεύτερης βαθμίδας έσβησε νωρίς.
Επιβεβαιώθηκε. Κινητήρας 5 εκτός.
Ακούσαμε ότι έσβησε ο κεντρικός κινητήρας εκ των πέντε.
Και συνεχίζουν με μόνο τέσσερις από τους πέντε κινητήρες.
Χιούστον, τι γίνεται με τον κινητήρα 5;
Δεν ξέρουμε γιατί έσβησε νωρίς.
ΑΚΥΡΩΣΗ
Νομίζεις θα είναι πρόβλημα;
Όχι…
Αρνητικό.
Όλοι οι άλλοι είναι εντάξει.
Οι άλλοι κινητήρες είναι εντάξει. Είστε καλά.
Τους είπαν να συνεχίσουν με τέσσερις μηχανές.
Θα τους πάρει λίγο παραπάνω.
Τώρα είναι σχεδόν σε τροχιά.
Μια πολύ ενδιαφέρουσα εκτόξευση.
Σχεδόν σε κάθε πτήση, κάτι πάει στραβά.
Είπα "Αυτή είναι η κρίση μας.
Είμαστε καθ' οδόν".
Κατά την εκτόξευση, ένας γιατρός αναφέρει τους μέγιστους σφυγμούς του πληρώματος.
Ο κυβερνήτης Τζιμ Λόβελ είχε μέγιστο σφυγμό 116.
Ο Τζακ Σουάιγκερτ είχε μέγιστο σφυγμό 102.
Και ο Φρεντ Χέιζ είχε μέγιστο σφυγμό 102.
Ήταν ενδιαφέρουσα διαδρομή.
Κοίτα εδώ.
Όντως μηδενική βαρύτητα.
Απόλλων 13, εδώ Χιούστον, η προκαταρκτική τροχιά σας φαίνεται καλή.
Ελήφθη, Χιούστον, χαίρομαι που είμαι πάλι εδώ πάνω.
Το πιο συναρπαστικό σε μια διαστημική πτήση
είναι η παρατήρηση της Γης.
Όλα γίνονται μικρότερα.
Οι χώρες μοιάζουν μικρότερες.
Και τα προβλήματα όλων μοιάζουν μικρότερα.
Είναι πολύ χαλαρωτικό,
να κάθεσαι και να βλέπεις τις χώρες να περνούν από μπροστά σου τόσο γαλήνια.
Δεν καταλαβαίνω γιατί οι άνθρωποι δεν μπορούν να συμβιώσουν ειρηνικά.
Αφού οι αστροναύτες ελέγξουν όλα τα συστήματα,
η μονάδα οργάνων, με τη βοήθεια μηνυμάτων από τους υπολογιστές
του κέντρου ελέγχου στο Χιούστον,
λέει στην τρίτη βαθμίδα να ξαναμπεί σε λειτουργία.
Και το Απόλλων οδεύει στη Σελήνη.
Το πλήρωμα ζει και δουλεύει
στον θάλαμο διακυβέρνησης του διαστημόπλοιου.
Αυτό είναι το μόνο μέρος που επιστρέφει στη Γη.
Το διαστημόπλοιο Απόλλων έχει κι ένα σκάφος εξυπηρέτησης,
που στεγάζει τις δεξαμενές οξυγόνου,
τον ηλεκτρονικό εξοπλισμό, την παροχή ρεύματος και το πόσιμο νερό.
Το διαστημόπλοιο διαχωρίζεται από την τρίτη βαθμίδα,
κάνει αναστροφή…
επιστρέφει…
και δένει στη σεληνάκατο,
που θα μεταφέρει δύο άτομα στην επιφάνεια της Σελήνης.
Χιούστον, δεθήκαμε.
Πολύ ωραία.
Κι έτσι πάνε τα δύο πλοία στο φεγγάρι.
ΤΙΜΠΕΡ ΚΟΟΥΒ, ΧΙΟΥΣΤΟΝ
Βλέπουμε το Απόλλων 13 να απέχει 24.916 ναυτικά μίλια από τη Γη.
Πήγαμε να δούμε την απογείωση.
Γυρίσαμε σπίτι.
Έβαλαν κάτι κουτάκια στο σπίτι μας. Είπαν ότι είναι ηχεία.
Ακούγαμε όλα όσα συνέβαιναν.
Θέλουμε να μάθουμε τα νέα.
Ελήφθη. Για να δούμε,
οι Μπιτλς ανακοίνωσαν ότι δεν θα ξαναπαίζουν μαζί.
Όλα πήγαιναν ομαλά.
Ήταν απλώς άλλη μία, η τέταρτη αποστολή του.
Είχα ένα ηχείο σε κάθε δωμάτιο.
Τα είχα συνεχώς ανοιχτά. Ακόμα κι όταν πήγαινα για ύπνο.
Ο Φρεντ ασχολείται με το αγαπημένο του χόμπι.
Στήνει την αιώρα του.
Είναι δύσκολο να μπεις στην αιώρα.
Δεν ξέρω αν εγώ απομακρύνομαι από αυτήν
ή αυτή από μένα.
Θα πάμε όλοι για ύπνο τώρα.
Ελήφθη, Τζιμ. Καληνύχτα.
Όταν ήμασταν μικροί, καθόμασταν στην ταράτσα του κτιρίου που έμενα.
Ο Τζιμ μού έδειχνε διάφορα αστέρια
και μου έλεγε "Ίσως μια μέρα κάποιος θα πάει εκεί".
Το προέβλεψε αυτό το 1952.
Καταπληκτικό.
Ο Τζιμ Λόβελ μεγάλωσε στο Μιλγουόκι.
Παντρεύτηκε την αγαπημένη του, Μέριλιν Γκέρλαχ.
Έχουν δύο αγόρια και δύο κορίτσια.
Γνωριστήκαμε στο λύκειο.
Ήταν στις αρχές της δεκαετίας του '40.
Ο πατέρας του πέθανε όταν ο Τζιμ ήταν 12 ετών.
Και έμενε σε ένα διαμερισματάκι με τη μητέρα του.
Ο Τζιμ κοιμόταν στον καναπέ, γιατί δεν είχαν λεφτά για κάτι άλλο.
Μια μέρα ήρθε και μου ζήτησε να του κάνω μια χάρη.
Μου ζήτησε να πάω στον σχολικό χορό μαζί του.
Του είπα "Δεν ξέρω. Δεν ξέρω να χορεύω".
Και είπε "Θα σου μάθω εγώ".
Όταν αποφασίσαμε να παντρευτούμε,
δεν ήξερα ότι θα γινόταν πιλότος δοκιμών.
Ήξερα ότι ήθελε να γίνει πιλότος.
Πριν το καταλάβω, αποφάσισε να πετάει τζετ και τον στήριξα.
ΤΖΕΪΜΣ Α. ΛΟΒΕΛ
Το 1962, ήταν ένας από τους εννέα
από τους 200 υποψήφιους που επιλέχθηκαν
ως μέλη της δεύτερης ομάδας αστροναυτών.
Ήμασταν 32 πειραματόζωα που μπήκαν μέσα χωρίς να ξέρουμε τι μας περιμένει.
Ήταν ο χειρότερος σωματικός έλεγχος που πέρασα ποτέ μου.
Πολλοί το είδαν και είπαν "Ναι, αυτό είναι τρελό".
Ένας πύραυλος ανατιναζόταν μέρα παρά μέρα στο Ακρωτήριο.
Έχασα πολλούς φίλους.
Συνέχεια πηγαίναμε σε κηδείες και τέτοια.
Ήταν δύσκολες μέρες για όλες τις γυναίκες.
Λίγοι πίστευαν στ' αλήθεια
ότι θα πατούσαμε στο φεγγάρι αυτήν τη δεκαετία.
Ο πόλεμος στο Βιετνάμ συνεχιζόταν.
Ήταν άσχημη στιγμή για τη χώρα.
Με ταραχές και δολοφονίες…
Ο Δρ. Μάρτιν Λούθερ Κινγκ δολοφονήθηκε στο Μέμφις του Τενεσί.
Και έναν πόλεμο.
Είμαστε πλούσιοι σε αγαθά αλλά φτωχοί σε πνεύμα,
φτάνουμε με τρομερή ακρίβεια στο φεγγάρι,
αλλά στη Γη μαίνεται άγρια διαμάχη.
Ένιωθα ότι συμμετείχα σε κάτι που έδωσε επιτέλους μια ανάσα
στον αμερικανικό λαό.
Αυτά που κερδίζεις, αξίζουν κάθε κίνδυνο.
Τζιμ, έχεις κάνει περισσότερες πτήσεις από όλους.
Έχεις φοβηθεί ποτέ;
Νομίζω ότι όποιος λέει όχι κοροϊδεύει τον εαυτό του.
Το διαστημόπλοιο Απόλλων και οι τρεις επιβάτες του
πηγαίνουν να διαψεύσουν
όλες τις δεισιδαιμονίες για το νούμερο 13.
Το Απόλλων 13, που εκτοξεύτηκε το Σάββατο στις 13 και 13 λεπτά,
περνάει την 13η Απριλίου με ηρεμία στο διάστημα.
Σε προηγούμενες πτήσεις,
η αίθουσα τύπου στο Χιούστον ήταν γεμάτη με 2.500 ανταποκριτές.
Αλλά για αυτήν ήρθαν μόνο γύρω στους 500.
Μάλλον επειδή, τώρα πλέον,
το να περπατάς στο φεγγάρι ήταν πια συνηθισμένο.
Το κέντρο ελέγχου στο Χιούστον αναμένει για τηλεοπτική μετάδοση.
Πήγαμε όλες στο κέντρο ελέγχου για να ακούσουμε τους άντρες.
Ήταν καθησυχαστικό που είδα τον Τζιμ.
Ελήφθη, είσαι στο Κάντιντ Κάμερα.
Αυτό που θα κάνουμε σήμερα
είναι να σας πάμε από την Οδύσσεια στον Υδροχόο,
το όχημα προσγείωσης.
Τώρα στέκομαι με το κεφάλι στο πάτωμα
κατεβαίνοντας στη σεληνάκατο.
Αυτό το παράξενο πράγμα, η σεληνάκατος, πώς λειτουργεί;
Είναι το όχημα που κατεβάζει τους ανθρώπους στην επιφάνεια της Σελήνης.
Δύο από τους τρεις αστροναύτες μπαίνουν μέσω αυτού του τούνελ.
Αποσπώνται από τον θάλαμο διακυβέρνησης
και κατεβαίνουν στην επιφάνεια.
Κοιτάζω από το δεξί παράθυρο τώρα
και, όχι πολύ μακριά, βλέπετε τον στόχο μας.
Αρχίζει να φαίνεται λίγο μεγαλύτερος τώρα.
Αυτό το μαγνητόφωνο μας βοήθησε αρκετά
να περάσουμε την ώρα καθώς κατευθυνόμαστε στη Σελήνη.
Το πλήρωμα του Απόλλων 13
εύχεται σε όλους καλό απόγευμα και καλή βραδιά.
Όλα βαίνουν καλώς στο Απόλλων 13.
Θέλουμε να ελέγξετε τον προωθητήρα C-4.
Ελήφθη, Τζακ, αποφορτίστηκε η μπαταρία Β.
Πρέπει να ελέγξουμε πολλά πράγματα πριν κοιμηθούμε.
Ελήφθη. Το βλέπουμε.
Ετοιμαζόμαστε να τα τελειώσουμε.
Θέλουμε έναν ακόμη έλεγχο όταν βρείτε ευκαιρία.
Να αναδεύσετε την κρυογονική δεξαμενή σας.
ΚΕΝΤΡΙΚΟΣ ΣΥΝΑΓΕΡΜΟΣ
Χιούστον, έχουμε πρόβλημα εδώ.
Εδώ Χιούστον. Επαναλάβετε.
Χιούστον, έχουμε πρόβλημα.
Είχαμε πτώση τάσης στο κεντρικό σύστημα.
Ελήφθη, αναμένετε. Το ελέγχουμε.
Το πλήρωμα ανέφερε ότι το κεντρικό σύστημα παρουσιάζει χαμηλή τάση.
Οι σφυγμοί που καταγράφηκαν, δεν θα το πιστέψετε.
Ένας είχε 189.
Αλήθεια;
Πρέπει να σκιάχτηκαν όταν συνέβη.
Η πρώτη σκέψη ήταν ότι μας χτύπησε μετεωρίτης.
Έγινε μια μεγάλη έκρηξη
που σχετίζεται με τους συναγερμούς εκεί.
Και η δεύτερη δεξαμενή οξυγόνου μας είναι άδεια. Λαμβάνετε;
Δεν μπορεί.
Δεν καταλαβαίνω. Δεν…
Δεν πιστεύεις την πίεση της πρώτης δεξαμενής;
Όχι.
Τα δεδομένα δεν βγάζουν νόημα.
Ακόμα δεν έχουμε καμία ιδέα τι συμβαίνει.
Έχουμε κανένα στοιχείο να δώσουμε;
Έχουν θέμα τα όργανα ή έχουμε όντως πρόβλημα;
Χιούστον, μου φαίνεται, κοιτώντας έξω,
ότι έχουμε κάποια διαρροή.
Έχουμε κάποια διαρροή στο διάστημα.
Είναι κάποιο αέριο.
Χριστέ μου.
Έκτακτο δελτίο για το Απόλλων 13.
Το διαστημόπλοιο Απόλλων 13 υπέστη μια μεγάλη ηλεκτρική βλάβη.
Ο Λόβελ και ο Χέιζ ανέφεραν έναν δυνατό κρότο.
Επίσης, είδαν καύσιμα,
πιθανώς οξυγόνο και άζωτο, να διαρρέουν από το σκάφος
και οι μετρητές δείχνουν μηδενικά επίπεδα.
Τότε ήταν που είπαμε "Αυτό το όχημα πεθαίνει.
Σύντομα θα ξεμείνουμε από οξυγόνο".
Χιούστον, λαμβάνεις ακόμα;
Καταφατικό, σε λαμβάνουμε.
Προσπαθούμε να σκεφτούμε καμιά καλή ιδέα.
Θέλω να χρησιμοποιήσω το κρυογόνο.
…επιστροφή το συντομότερο…
…δεν έχετε άλλη επιλογή από το να το κάνετε.
Μπορεί να το χάσαμε…
Εντάξει, ομάδα, ας μείνουμε ψύχραιμοι.
Ας λύσουμε το πρόβλημα. Μην το επιδεινώσουμε με υποθέσεις.
Μπλέξαμε άσχημα.
Είμαστε 322.000 χλμ. από τη Γη.
Κοντά 80.000 χλμ. από την επιφάνεια της Σελήνης.
Καταλήξαμε στο συμπέρασμα ότι έγινε κάποια έκρηξη στο σκάφος.
Χάσαμε δύο δεξαμενές καυσίμων
που ήταν τα βασικά συστήματα παραγωγής ενέργειάς μας.
Η τελευταία δεξαμενή μας τελειώνει.
Κρανζ, μένουν λιγότερο από δύο ώρες. Αυτό είναι το τέλος.
Δύο δεξαμενές καυσίμου έκλεισαν. Δεν πάμε πια στο φεγγάρι.
Το Απόλλων 13 είναι στα δύο τρίτα της διαδρομής,
σχεδόν 321.869 χλμ. από τη Γη.
Σε αυτό το σημείο θα είναι πιο αποτελεσματικό
να κάνουν τον κύκλο της Σελήνης, παρά να επιχειρήσουν μια άμεση επιστροφή.
Η δουλειά μας τώρα είναι να ξεκινήσουμε μια μεθοδική εκκένωση
από τον θάλαμο διακυβέρνησης στη σεληνάκατο.
Προς όλους τους ελεγκτές πτήσης,
βάλτε κάποιους να βρουν την ελάχιστη ενέργεια
που απαιτείται για να μείνουν ζωντανοί.
Είναι δύσκολο.
Εδώ συνταγματάρχης Στάφορντ, αναμένω τον αντιπρόεδρο.
Γεια σας, κύριε Αντιπρόεδρε.
Πόσο άσχημα είναι;
Τώρα ενεργοποιούμε τη σεληνάκατο ως σωσίβια λέμβο, πρακτικά.
Και πάλι καλά που την έχουμε.
Αυτό ξαναπές το.
Θα τους παρέχει νερό, οξυγόνο
και ηλεκτρική ενέργεια.
Θέλουμε να κλείσουμε γρήγορα τον θάλαμο διακυβέρνησης.
Είναι κρίσιμη κατάσταση, αλλά δουλεύουμε σαν τρελοί γι' αυτό.
Μια ξέφρενη σκηνή βαθιάς συγκέντρωσης στο κέντρο ελέγχου στο Χιούστον.
Οι αστροναύτες Λόβελ και Χέιζ
έχουν φτάσει στη σεληνάκατο "Υδροχόος",
ώστε ο ηλεκτρισμός και το οξυγόνο της να σώσει τις ζωές τους.
Ενεργοποίηση 20.
Η ενεργοποίηση είναι απλός όρος,
αλλά δεν είναι σαν να ανάβεις ένα φως στο σπίτι.
Δεν είχαμε ενεργοποιήσει σεληνάκατο υπό τέτοιες συνθήκες ποτέ.
Ποτέ δεν σκεφτήκαμε να κλείσουμε τελείως έναν θάλαμο διακυβέρνησης.
-Κρανζ, εδώ EECOM. -Στείλε.
Ελήφθη, έχουμε ενημέρωση για την ώρα.
Μας μένουν περίπου 15 λεπτά.
CAPCOM,
θα μείνουμε χωρίς ρεύμα σε 15 λεπτά.
Το πλήρωμα είχε 15 λεπτά για να ενεργοποιήσει τη σεληνάκατο.
Η διαδικασία θα πάρει περίπου 20 λεπτά.
Δεν έχουμε πολύ χρόνο.
Φρεντ, υπολογίζουμε ότι θα έχουμε ρεύμα για 15 λεπτά στον θάλαμο διακυβέρνησης.
Ευχαριστώ, Τζακ.
Ο Φρεντ Χέιζ ακόμα ενεργοποιεί τη σεληνάκατο.
Εντάξει, πάμε πιο σιγά!
Οι αστροναύτες άρχισαν να αγχώνονται.
Ο ένας είπε "Πάμε χαλαρά μέχρι να λυθεί το πρόβλημα".
Δεκατρία, μιλάτε και οι δύο ταυτόχρονα. Ένας ένας, παρακαλώ.
Το πιο σημαντικό είναι να μεταφέρει τις συντεταγμένες
από τον υπολογιστή του θαλάμου που πεθαίνει
σε αυτόν της σεληνακάτου.
Θέλω να ελέγξετε τους υπολογισμούς μου.
Τρία με τέσσερα λεπτά, Κρανζ.
Τρία, τέσσερα λεπτά.
Η μεταφορά δεδομένων πρέπει να γίνει άψογα.
Φοβόμουν πολύ μη βάλω κανένα λάθος νούμερο.
Τρία, πέντε, έξι, έξι, εννιά.
Ένα, έξι, τρία, τέσσερα, δύο.
Ο Υδροχόος είναι τρία, μηδέν, δύο, δύο, έξι.
Τρία, τέσσερα, πέντε, εννιά, δύο.
Μηδέν, ένα, ένα, εφτά, εννιά. Όβερ.
Πώς είναι οι πράξεις;
Ανάμενε, το ελέγχουμε.
Υδροχόε, οι πράξεις είναι εντάξει.
Λαμβάνουμε σωστά δεδομένα.
Είμαστε ζωντανοί και αναπνέουμε ακόμα.
Χιούστον, εδώ Υδροχόος.
Στείλε, Υδροχόε.
Ελήφθη, η Οδύσσεια έχει κλείσει εντελώς.
Αυτό θέλουμε, Τζιμ.
Ήμασταν στην τσίτα.
Διαλέξαμε ένα μονοπάτι, αλλά θα έπαιρνε πολύ ώρα ακόμα
μέχρι να μάθουμε ότι αυτό που διαλέξαμε ήταν το σωστό.
Ήμασταν σε κατάσταση επιβίωσης.
Το μεγαλύτερο διαστημικό δράμα ως τώρα.
Μετά από ένα μυστηριώδες ατύχημα χθες,
το Απόλλων 13 ακόμα επιταχύνει προς τη Σελήνη,
αλλά η αποστολή άλλαξε δραματικά.
Οι αστροναύτες δεν θα προσσεληνωθούν τελικά.
Αντιθέτως, η αποστολή είναι να επιστρέψουν με ασφάλεια.
Πώς είστε σήμερα;
Καλά, ευχαριστώ, σήμερα.
-Εμπρός; -Γεια, Μέριλιν. Ο Κεν είμαι.
Γεια, άκου, Κεν, ανησυχώ φυσικά.
Πώς είναι τα πράγματα σήμερα; Τα παιδιά δεν ξύπνησαν ακόμα.
Δεν ξέρουν καν τι συμβαίνει,
γιατί κοιμήθηκαν πριν γίνουν όλα αυτά χθες βράδυ.
Αναρωτιόμουν τι να τους πω.
Τώρα είναι σε τροχιά επιστροφής.
Δεν ξέρω αν αυτό έγινε πριν κοιμηθείς.
Νομίζω πήγα για ύπνο στις τέσσερις και ξύπνησα στις πέντε.
Δεν έχω κοιμηθεί πολύ.
Δεν μπορώ να πιστέψω όλα όσα λέει η τηλεόραση.
Είναι οριακές οι πιθανότητες
να γυρίσουν ζωντανοί οι Λόβελ, Χέιζ και Σουάιγκερτ.
Είχα μόλις γυρίσει από το διαστημικό κέντρο.
Το ατύχημα συνέβη από όταν έφυγα από τη ΝΑΣΑ
μέχρι να φτάσω στο σπίτι μου.
Είδαμε τις αναφορές στην τηλεόραση για το τι συνέβαινε.
Υπήρχαν ακόμα συντρίμμια από τις εκρήξεις
γύρω από το διαστημόπλοιο,
που τους δυσκολεύουν στο να προσανατολιστούν…
Δίναν δέκα τοις εκατό πιθανότητα να επιστρέψει.
Έπρεπε να ξεφύγω από όλους.
Όλο το σπίτι μου ήταν γεμάτα κόσμο και το μόνο μέρος που ήμουν μόνη μου
ήταν το μπάνιο.
Και έπεσα στα γόνατα και προσευχόμουν.
Πόσο κρίσιμη είναι η κατάσταση κατά τη γνώμη σας;
Νομίζω ότι είναι τόσο κρίσιμη,
ίσως η πιο κρίσιμη που έχουμε αντιμετωπίσει ως τώρα
σε ένα εν πτήσει επανδρωμένο διαστημικό πρόγραμμα.
Είναι ασφαλείς οι αστροναύτες;
Είναι ασφαλείς από την άποψη
ότι, μάλλον, η κατάσταση έχει σταθεροποιηθεί.
Και πρέπει να συνεχίσουμε να την κρατάμε έτσι
και να τους φέρουμε σπίτι.
Ο προβληματισμός ήταν απτός στην αίθουσα.
Παιδιά, έχουμε αρκετά προβλήματα μεγάλης εμβέλειας,
σχετικά με τη σεληνάκατο.
Οι συζητήσεις στην αίθουσα ελέγχου
είχαν να κάνουν με τα αναλώσιμα που υπήρχαν στο σκάφος.
Ηλεκτρικό ρεύμα, νερό…
Είχαμε αναλώσιμα για δύο μέρες. Οξυγόνο, νερό και ηλεκτρικό ρεύμα.
Αλλά θα έπαιρνε τέσσερις μέρες να γυρίσουν στη Γη.
Πρέπει να βρούμε πώς να μετατρέψουμε τη σωστική λέμβο σε όχημα επιβίωσης.
Ξέραμε ότι είχαμε μπλέξει άσχημα.
Η σεληνάκατος μπορούσε να υποστηρίξει μόνο δύο άτομα.
Είχαμε τρία άτομα και άλλες 90 ώρες ταξίδι.
Υδροχόε, εδώ Χιούστον. Λαμβάνεις;
Σε λαμβάνω πεντακάθαρα.
Ελήφθη, κι εμείς. Ακόμα συζητάμε τι κάνουμε μετά.
Ας βάλουμε τα δυνατά μας.
ΚΕΝΤΡΟ ΕΛΕΓΧΟΥ, ΧΙΟΥΣΤΟΝ
Μια ομάδα αστροναυτών δουλεύει σε έναν προσομοιωτή
στο Κέντρο Επανδρωμένων Διαστημικών Σκαφών,
προσπαθώντας να αντιγράψει τις συνθήκες του Απόλλων 13.
Οι αναπληρωματικοί, μαζί με τον Κεν Μάτινγκλι, που δεν πέταξε,
ξενύχτησαν δοκιμάζοντας εναλλακτικές.
CAPCOM, εδώ Κρανζ.
Καθώς πλησιάζαμε στο φεγγάρι,
έπρεπε να πάρουμε μια θεμελιώδη απόφαση
για το πόσο γρήγορα θα γυρίσουμε στη Γη.
ΑΙΘΟΥΣΑ ΑΞΙΟΛΟΓΗΣΗΣ ΑΠΟΣΤΟΛΩΝ
Θα έπρεπε να αυτοσχεδιάσουμε τρόπους για να εξοικονομήσουμε ρεύμα, νερό…
Έπρεπε να βρούμε μια απάντηση άμεσα, αλλά αυτό κανονικά έπαιρνε χρόνια.
Βγήκαμε εκτός των γνωστών ορίων σχεδιασμού και δοκιμών διαστημικών σκαφών.
Εδώ κέντρο ελέγχου.
Αποφασίστηκε να γίνει καύση του συστήματος πρόωσης καθόδου.
Η ιδέα είναι να χρησιμοποιήσουμε το σύστημα πρόωσης της σεληνακάτου,
τον μεγάλο της κινητήρα,
για να πάρει ώθηση όλο το σκάφος ταυτόχρονα
και να επιταχύνει καθώς περνάει πίσω από τη Σελήνη,
για να γυρίσει στη Γη μια μέρα νωρίτερα.
Έτσι θα κάνουν τον κύκλο της Σελήνης
περίπου στις εννέα το βράδυ απόψε.
Η καύση θα γίνει για να επιταχύνει την επιστροφή τους.
Με μια επιπλέον έκρηξη θα γλιτώσουμε μια μέρα,
η οποία μπορεί, κυριολεκτικά, να αποδειχθεί μοιραία.
Θεέ μου, τι εφιάλτης.
Το σχέδιο τώρα είναι μια καύση 250 μέτρων.
Ναι.
Κράτα με ενήμερη, εντάξει;
Η μητέρα μου δεν ήθελε να ξέρω τι συνέβαινε.
Θυμάμαι που πήγα στο σχολείο.
Όλοι έρχονταν να μου μιλήσουν.
Ξέρεις, "Θα επιστρέψουν;"
Ένα αγόρι ήρθε και μου είπε "Λυπάμαι πολύ που θα πεθάνει ο πατέρας σου".
Έπρεπε να φύγω, να πάω σπίτι. Δεν μπορούσα να μείνω εκεί.
Όλες οι κοντινές φίλες της μητέρας μου ήταν κάτω, γύρω από το τραπεζάκι μας.
Μέχρι και ο Πάτερ Ρέις ήταν εκεί.
Μοίραζε Θεία Κοινωνία.
Τις προσπέρασα τρέχοντας όλες, κοπάνησα την πόρτα και βγήκα τρέχοντας.
Η μητέρα μου με ακολούθησε.
Έκλαιγε και μου είπε
"Θα βρουν τρόπο να γυρίσουν.
Με τη βοήθεια του κέντρου ελέγχου θα βρουν τρόπο να γυρίσουν".
Πρέπει να πλησιάζουμε στο φεγγάρι.
Το Απόλλων 13 βρίσκεται 421 ναυτικά μίλια πάνω από τη Σελήνη.
Χιούστον;
Στείλε, Υδροχόε.
Μπαίνουμε στη σκιά του φεγγαριού τώρα.
Ο ήλιος κοντεύει να δύσει, απ' όσο βλέπω, και εμφανίζονται τα αστέρια.
Κοιτάξτε εδώ αστέρια.
Νομίζω ότι ο κόσμος δεν συνειδητοποιεί ότι δεν υπάρχει νύχτα στο διάστημα.
Είναι μέρα 24 ώρες το 24ωρο,
επειδή δεν υπάρχει τίποτα να κρύψει τον ήλιο.
Πρώτη φορά ξαναβλέπεις νύχτα
όταν μπαίνεις στη σκιά της Σελήνης.
Και νομίζω ότι το σκοτάδι εκεί, μετά από τρεις μέρες ηλιακού φωτός,
κάνει τα αστέρια εξαιρετικά λαμπρά.
Καλησπέρα, σε όλους.
Στη ζοφερή μαυρίλα του διαστήματος,
μετ' αγωνίας,
το σακατεμένο Απόλλων 13 περιφέρεται γύρω από το φεγγάρι,
προσπαθώντας κούτσα κούτσα να γυρίσει σπίτι.
Έχει ελάχιστο νερό, οξυγόνο και ρεύμα, με τρεις μέρες ταξίδι μπροστά του.
Είμαστε μία ώρα και επτά λεπτά από την ώρα καύσης.
Λέγαμε "Απίστευτο, κοίτα αυτό".
Πολλή τραχύτητα, φαινόταν πολύ εχθρικό, πραγματικά παράξενο μέρος.
Δεν μοιάζει με τίποτα για μέρος που θα θέλαμε να είμαστε.
Βλέπω και το Όρος Μέριλιν από εδώ.
Όταν είσαι εκεί έξω, βλέπεις τη Γη όπως πραγματικά είναι.
Ένας μικρός πλανήτης. Ήταν πολύ όμορφη.
Αν τεντώσεις το χέρι σου, μπορείς να την κρύψεις με τον αντίχειρα.
Και αρχίζεις να σκέφτεσαι "Όλα όσα ξέρω,
η οικογένεια, οι φίλοι μου, είναι σ' αυτό το πραγματάκι εκεί κάτω".
Μαζεύεις τον αντίχειρα και λες "Πρέπει να επιστρέψω".
Ας κλείσουμε τις κάμερες, να ετοιμαστούμε για καύση.
Έχουμε μόνο μία ευκαιρία.
Η αντίστροφη μέτρηση δείχνει 49 λεπτά από την καύση.
Ο Τύπος παραλίγο να πιαστεί στον ύπνο κατά την πρόσφατη κρίση στο Απόλλων 13.
Αλλά ξαφνικά, τα πράγματα άλλαξαν.
Τώρα η ιστορία μεταδίδεται σε όλες τις γλώσσες.
ΙΤΑΛΙΑ
Ένας δημοσιογράφος έχασε την κρίση.
Τη Δευτέρα, έχοντας κουραστεί να καλύπτει μια κοινή διαστημική πτήση,
έφυγε και πήγε στο Μεξικό να ξεκουραστεί.
Γύρισε, μπήκε στην αίθουσα Τύπου και ρώτησε
"Έχασα τίποτα;"
ΑΓΓΛΙΑ
Πίτερ, δώσε μου το μοντέλο.
-Εντάξει. -Αυτό.
Αυτήν τη στιγμή, από το Απόλλων 13
προσωρινή ησυχία, καθώς το πλήρωμα επικεντρώνεται στις τελικές προετοιμασίες
για την καύση που θα τους φέρει πίσω στη Γη.
Πρώτον, ο μόνος κινητήρας που λειτουργεί είναι αυτός εκεί.
Ο κινητήρας καθόδου της σεληνακάτου.
Το σύστημα κινητήρα καθόδου που θα τους προσγείωνε στη Σελήνη
χρησιμοποιείται για να επιταχύνει την επιστροφή τους,
ώστε να μην ξεμείνουν από ηλεκτρικό ρεύμα.
Πρέπει να είμαστε προσεχτικοί
γιατί αυτά τα συστήματα δεν έχουν φτιαχτεί για τέτοιους ελιγμούς.
ΜΗΧΑΝΙΚΟΣ ΕΛΕΓΧΟΥ ΣΕΛΗΝΑΚΑΤΟΥ 16
Αν ο κινητήρας σβήσει για κάποιο λόγο, κατά την καύση…
Όλοι νιώθουμε ότι θα δουλέψει.
Έχουμε δύο διαστημόπλοια που δεν είναι φτιαγμένα για να ενωθούν
και να πετάξουν έτσι.
Το αποτέλεσμα, αν πετύχει,
θα είναι μια σημαντική βελτίωση στα περιθώρια ασφαλείας.
Πιστεύω ότι η απόφαση θα παρθεί σύντομα
από τον επικεφαλής πτήσης, τον Τζιν Κρανζ.
Ελεγκτές πτήσης, η πάσα σε σας.
Ναι ή όχι για την καύση;
-Ομάδα Ανάσχεσης; -Ναι.
-Ομάδες Καθοδήγησης; -Ναι.
-Έλεγχος; -Ναι.
-Τηλεμετρία; -Ναι.
Εντάξει.
-CAPCOM, η καύση εγκρίνεται. -Ο υπολογιστής είναι δικός του.
Σε δέκα δεύτερα!
Υδροχόε, εδώ Χιούστον. Όβερ.
Στείλε, Χιούστον.
Τζιμ, η καύση εγκρίνεται.
Ελήφθη. H καύση εγκρίνεται.
Ήταν ο τελευταίος μας κινητήρας.
Αν δεν πιάσει αυτό, έχουμε πρόβλημα.
-Έχουμε ανάφλεξη. -Ελήφθη.
Κινητήρας ενεργός.
ΩΘΗΣΗ
Καύση στο 40 τοις εκατό.
Έτοιμοι, κέντρο.
-Καλά φαίνεται. -Ελήφθη.
Εκατό τοις εκατό.
Ελήφθη.
Αντλία στο 100%.
Είμαστε στα τρία λεπτά σε καύση.
Πώς τα βλέπεις, Καθοδήγηση;
Η πίεση είναι λίγο υψηλή.
Είναι, όντως.
Κοιτάξτε το προσεχτικά.
CAPCOM, υπενθύμιση, ρυθμιστής καθόδου 1, εκτός.
Ρυθμιστής καθόδου 1, εκτός.
Τερματισμός.
Θα έλεγα ότι ήταν καλή καύση. Ωραία καύση, Υδροχόε.
Ο κυβερνήτης Τζιμ Λόβελ δηλώνει τερματισμό.
Ο κινητήρας έκλεισε. Χρόνος πτήσης 79 ώρες και 32 λεπτά.
Αυτή ήταν μια πολύ πετυχημένη καύση.
Ομολογώ εντυπωσιάστηκα από την ψυχραιμία καθ' όλη τη διαδικασία,
ειδικά από μεριάς του κέντρου ελέγχου και του διαστημόπλοιου.
Ωραία καύση, Υδροχόε.
Ελήφθη. Θέλουμε να σβήσουμε γρήγορα.
Ελήφθη. Κατανοητό.
Ο Λόβελ ζητάει να κλείσει τα περισσότερα όργανα
το συντομότερο δυνατόν, για να εξοικονομήσει ενέργεια.
Καθώς η καύση τελείωσε,
ήμασταν σε καλό δρόμο για την επιστροφή τους,
αλλά δεν ήμασταν σίγουροι.
Κατά τον τερματισμό,
στοχεύουμε να διατηρηθεί η ισχύς στα 14 αμπέρ.
Αρκετό για καναδυό λαμπτήρες.
ΙΣΧΥΣ ΚΑΘΟΔΟΥ
ΑΜΠΕΡ
Πρέπει να κάνουμε πολλούς συμβιβασμούς.
Κλείστε ανεμιστήρες και λέβητες.
ΛΕΒΗΤΕΣ
ΑΝΕΜΙΣΤΗΡΑΣ ΚΑΜΠΙΝΑΣ
Ήταν ήσυχα. Εκείνη τη στιγμή, άρχιζες πραγματικά να σκέφτεσαι.
Δύσκολη στιγμή.
Δεύτερη φορά που πήγα στο φεγγάρι και ήμουν τόσο κοντά.
Ήταν η τελευταία ευκαιρία που θα είχα να πάω εκεί.
Το κομμάτι της προσσελήνωσης της αποστολής Απόλλων 13
ακυρώθηκε και ξεχάστηκε εντελώς.
Το σχέδιο είναι εξοικονομήσουν ρεύμα.
Απλώς θα συνεχίσουν να πλέουν έτσι μέχρι την Παρασκευή το πρωί.
ΤΡΕΙΣ ΗΜΕΡΕΣ ΑΠΟ ΤΗ ΓΗ
Το Απόλλων 13 ακόμη κρέμεται από μια κλωστή, μακριά στο διάστημα.
Στο Κέντρο Διοίκησης Διαστημικών Σκαφών,
έβγαλαν μια βάρδια από ελεγκτές πτήσης από το κέντρο ελέγχου
και τους έβαλαν να σκεφτούν τρόπους να ξεπεράσουν τα υπόλοιπα εμπόδια.
Ένα από αυτά είναι ο αέρας που αναπνέουν.
Το πλήρωμα κινδύνευε με ασφυξία.
Η αναπνοή τους δηλητηρίασε την ατμόσφαιρα του σκάφους
με διοξείδιο του άνθρακα.
Έφτιαξαν ένα αυτοσχέδιο σύστημα που φίλτραρε το μονοξείδιο του άνθρακα.
Συνιστούμε να βάλεις ένα υγρό μαντηλάκι
ή να κόψεις μια κάλτσα και να τη βάλεις μέσα
ή να τσαλακώσεις λίγη ταινία και να βάλεις αυτή. Όβερ.
Αν και λειτουργεί για την ώρα, δεν ξέρουμε για πόσο θα κρατήσει.
Θα αντέξουν δυόμισι μέρες μέχρι να πέσουν στον Ειρηνικό;
Αλλά τους περιμένουν κι άλλοι μπελάδες.
Μια πρόσφατη αναφορά λέει ότι ο τυφώνας Χέλεν
πλησιάζει στο σημείο προσγείωσης τους και δυναμώνει.
Εδώ βρισκόμαστε με την πτήση του Απόλλων 13.
Με έναν μοναδικό τρόπο, μοιάζει να την έχουν γρουσουζέψει
από την πρώτη στιγμή.
Και δεν έχουμε ξεπεράσει τον κίνδυνο ακόμα.
Αλλά ήμασταν ακόμα ζωντανοί.
Οπότε συνεχίζαμε ακάθεκτοι.
Μια σημείωση για τους μηχανικούς συστημάτων πληρώματος.
Πες τους ότι δεν έχει νόημα να βάζουν ψυγείο.
Έβγαλα μόλις μερικά χοτ ντογκ και είναι κατεψυγμένα.
Εντάξει, ελήφθη, Τζιμ.
Φαίνεται να έχει λίγο κρύο τώρα στην καμπίνα του θαλάμου διακυβέρνησης.
Μετράμε τρεις βαθμούς Κελσίου.
Έκανε πάρα πολύ κρύο.
Το νερό έσταζε από τους τοίχους και τα παράθυρα.
Δεν είχαμε κατάλληλα ρούχα για να ζεσταθούμε.
Κοιμάται κανείς τώρα στον θάλαμο διαχείρισης, Τζιμ;
Αρνητικό, Τζο. Κάνει πολύ κρύο εκεί.
Αλλά έχω τον Φρεντ εδώ στα δεξιά μου.
Τρεις βαθμοί είναι πολύ κρύο. Πολύ πιο κρύο από χθες βράδυ.
Ο Τζιμ έχει κοιμηθεί καθόλου;
-Όχι. -Είναι ακόμα ξύπνιος;
Να σου πω τι εικόνα έχουμε.
Ο Τζιμ δεν κοιμόταν.
Οι γιατροί σκέφτηκαν να πάω από κει
και να τον πείσω να ξεκουραστεί, γιατί δεν κοιμήθηκε καθόλου.
Είπα ότι δεν μπορούσα να το κάνω, γιατί απλώς θα πήγαινα
και θα κατέρρεα μπροστά σε όλους.
Δεν μπορούσα να το κάνω.
Γιατί θα ήταν δύσκολο και γι' αυτόν.
Αν και σκεφτόμασταν τις οικογένειές μας, δεν μιλούσαμε γι' αυτές μεταξύ μας.
Ξέραμε ότι προσεύχονταν για μας, αλλά προσπαθούσαμε να γυρίσουμε σπίτι
για να μην ανησυχούν για εμάς.
Όλα κυλούν ομαλά στο Τίμπερ Κόουβ, Τζιμ.
Καλό ακούγεται.
Ο Πρόεδρος Νίξον οδήγησε στη βροχή από τον Λευκό Οίκο
ως το Διαστημικό Κέντρο Γκόνταρντ για να ενημερωθεί.
Εκπρόσωπος του Λευκού Οίκου είπε ότι ο πρόεδρος ανησυχεί και ελπίζει
ότι οι αστροναύτες θα επιστρέψουν σώοι.
Για αυτόν τον ελιγμό που κάνατε χειροκίνητα,
είχες το μοντέλο συστήματος πρόωσης καθόδου
στο δέκα τοις εκατό καθ' όλη την καύση, σωστά;
Ναι.
Ελήφθη. Επαναρρυθμίσαμε τον πίνακα στόχων, σωστά;
Κάτι έκανε το όχημα να ξεφεύγει από την πορεία λίγο.
Τα δεδομένα λένε ότι πρέπει να γίνει ο ελιγμός.
Δεν είστε στο σωστό τεταρτημόριο. Δεν μπαίνετε έτσι.
Για κάποιο λόγο, η τροχιά μας έχει χαμηλή καμπύλη.
Πρέπει να μπούμε σε ένα συγκεκριμένο τεταρτημόριο.
Έχουμε ένα περιθώριο δυόμιση μοιρών.
Με τη λάθος καμπύλη, η ατμόσφαιρα θα απωθήσει το σκάφος.
Θα φύγει εντελώς από τη Γη.
Κάποτε θα γυρίσει στη Γη,
αλλά το πλήρωμα θα έχει χαθεί προ πολλού.
Τι συμβαίνει που δεν καταλαβαίνουμε;
Γιατί συμβαίνει αυτό;
Με ενοχλούσε.
Τζιμ;
Αυτήν τη στιγμή έχουμε κάπως χαμηλή καμπύλη.
Χαμηλή;
Το σημαντικό είναι να παίρνετε δεδομένα από εμάς.
Το διαστημόπλοιο Απόλλων 13 είναι εκτός πορείας.
Αν οι αστροναύτες δεν διορθώσουν την πορεία τους,
οι τρεις Αμερικανοί θα πεθάνουν στο διάστημα.
Αν έχαναν το περιθώριο εισόδου τους, θα εξοστρακίζονταν στο διάστημα
και θα έπλεαν μέχρι να τελειώσει το οξυγόνο.
Και τον φανταζόμουν έτσι.
Πόσο τρομακτικό ήταν; Τι να σκεφτόταν, άραγε;
Ελήφθη, Τζιμ, για να μπείτε λίγο πιο κάθετα,
χρειάζεται μια χειροκίνητη καύση.
Χειροκίνητη;
Ακούγεται σαν κάτι που σκεφτήκαμε στο Απόλλων 8.
Ναι, όλοι αναρωτιόντουσαν αν θα το θυμόσουν αυτό.
Δεν περίμενα να το χρησιμοποιήσω ποτέ.
Άλλη μια καύση που δεν έχει ξαναγίνει.
Έπρεπε να ξανακάνουμε καύση…
αλλά ο υπολογιστής και το σύστημα καθοδήγησης δεν δούλευαν.
Ο αυτόματος πιλότος κλειστός.
Έπρεπε να γίνει χειροκίνητα.
Να βάλουμε τη Γη ως στόχο,
να στοιχίσουμε το στόχαστρο που είχε το παράθυρο της σεληνακάτου.
Στόχαστρο στο παράθυρο.
Ξέρω ότι όταν ανάψει ο κινητήρας,
δεν θα μπορέσω να κρατήσω τη Γη στο παράθυρο μόνος μου.
"Φρεντ, φρόντισε να μην πάει πέρα δώθε η Γη".
"Εγώ θα την κρατάω στο κέντρο".
"Τζακ, χρονομέτρησε με το ρολόι σου".
Χρόνος καύσης, 14 δεύτερα.
Ένα λεπτό ακόμα.
Ο ελιγμός πρέπει να πετύχει.
Τώρα αυτοσχεδιάζουμε εντελώς.
Είμαι έτοιμος.
Δέκα δευτερόλεπτα ακόμα.
ΕΚΚΙΝΗΣΗ
-Ανάφλεξη. -Έχουμε καύση!
Η ώθηση δείχνει καλή.
Ταχύτητα 2,3 μέτρα το δευτερόλεπτο.
Πώς το κάνουμε;
-Σβήστε τον κινητήρα. -Σβήνω.
Εντάξει, έσβησε.
Καταπληκτικά.
Ένας πραγματικός αυτοσχέδιος συντονισμένος ελιγμός.
Οι τρεις αστροναύτες διασχίζουν το διάστημα γυρνώντας σπίτι,
καθώς το οξυγόνο και το νερό τελειώνουν.
Ίσως αυτή η ιστορία να λέγεται μια μέρα ως παραβολή.
Η Γη μοιάζει με περιστρεφόμενο διαστημόπλοιο.
ΣΕΛΗΝΙΑΚΟ ΔΡΑΜΑ ΖΩΗΣ ΚΑΙ ΘΑΝΑΤΟΥ
Όλοι είμαστε αστροναύτες.
Και το οξυγόνο και το νερό μας τελειώνουν.
Αλλά δεν έχουμε πού να πάμε.
Άρχισε να χιονίζει εκεί;
Τι να αρχίσει;
Α, να χιονίζει;
Όχι ακόμα.
Θα πάτε διακοπές στην παραλία να ζεσταθείτε μετά από όλο αυτό.
Ναι, τέλειο ακούγεται.
Ανησυχούσαμε πολύ για την κατάσταση του πληρώματος.
Ο Φρεντ Χέιζ είχε ανεβάσει πολύ υψηλή θερμοκρασία,
σχεδόν 40 βαθμούς, σοβαρή αφυδάτωση, άσχημη ουρολοίμωξη.
Συνειδητοποιήσαμε πόσο απελπιστική ήταν η κατάσταση.
Η πρόγνωση καιρού για αύριο είναι όλο και καλύτερη.
Κουράγιο. Δεν αργείτε πολύ.
Καθώς μένουν ούτε 14 ώρες από την επιστροφή τους,
η κάθε ώρα για τους αστροναύτες πρέπει να φαίνεται ατελείωτη.
Νομίζουμε ότι έχουμε προετοιμαστεί για τα πάντα.
Το ελπίζω, γιατί αύριο έχουμε εξετάσεις.
ΗΜΕΡΑ ΕΠΑΝΕΙΣΟΔΟΥ
ΗΜΕΡΑ ΕΠΑΝΕΙΣΟΔΟΥ ΓΙΑ ΑΣΤΡΟΝΑΥΤΕΣ ΕΤΟΙΜΟΙ ΓΙΑ ΠΡΟΣΓΕΙΩΣΗ
Σήμερα, όλος ο κόσμος
ελπίζει στην ασφαλή επιστροφή του πληρώματος.
Όλος ο κόσμος παρακολουθεί την επιστροφή του Απόλλων 13.
Σε όλες τις πόλεις, ακούγονται προσευχές για τις ζωές των αστροναυτών.
Δέκα χιλιάδες προσευχήθηκαν μαζί με τον Πάπα Παύλο στον Άγιο Πέτρο.
Δεν είχα συνειδητοποιήσει
ότι θα είχε τέτοιον αντίκτυπο στον κόσμο.
Ποτέ δεν έχουν ξαναπροσευχηθεί τόσα άτομα ταυτόχρονα
για την ασφάλεια μιας τέτοιας επιχείρησης.
ΕΤΟΙΜΟΙ ΓΙΑ ΠΡΟΣΓΕΙΩΣΗ
Χιλιάδες συγκεντρώθηκαν
στον σταθμό Γκραντ Σέντραλ της Νέας Υόρκης.
Γουόλτερ, παρόλο που οι αναφορές που ακούω είναι σχετικά αισιόδοξες,
νομίζω ότι υπάρχει ακόμα ένα κακό προαίσθημα για την πτήση.
Με πολλή τύχη και προσευχές θα τους φέρουμε πίσω με ασφάλεια.
Κοιτάζω από το παράθυρο.
Η Γη μας πλησιάζει με ιλιγγιώδη ταχύτητα.
Όλα τώρα έπρεπε να γίνουν με ακρίβεια. Δεν υπήρχε επιστροφή.
Γυρνούσαμε σπίτι.
Είναι ένα βάναυσο παράδοξο ότι όσο πλησιάζουν στην ασφάλεια της γης,
τόσο πιο πολύ πλησιάζει ο μεγαλύτερος κίνδυνος ως τώρα.
Η ακολουθία επανεισόδου είναι δύσκολος ελιγμός.
Διαφέρει από τον κανονικό τρόπο επιστροφής.
Έχουμε τη σεληνάκατο. Είναι η σωσίβια λέμβος μας.
Το σκάφος εξυπηρέτησης που καταστράφηκε στην έκρηξη.
Τον θάλαμο διακυβέρνησης,
που είναι το όχημα επανεισόδου, με περιορισμένη ισχύ.
Πρέπει να τα διαχωρίσουμε όλα αυτά
για να μπει το πλήρωμα στην ατμόσφαιρα.
Για πρώτη φορά μετά το ατύχημα,
ο θάλαμος διακυβέρνησης θα λειτουργήσει ανεξάρτητα.
Η θερμική ασπίδα του θαλάμου
θα απορροφήσει τους 2.700 βαθμούς κατά την επανείσοδο.
Αρχικά, το πλήρωμα έπρεπε να ενεργοποιήσει τον θάλαμο.
Εντάξει.
Τον απενεργοποιήσαμε όχι και πολύ όμορφα.
Κάναμε ό,τι κάναμε αρκετά βιαστικά
και πέρασε τέσσερις μέρες σε συνθήκες κατάψυξης.
Είχαμε πολλές απορίες για το πώς θα συμπεριφερόταν.
Υδροχόε, εδώ Χιούστον. Με λαμβάνεις;
Λαμβάνω μια χαρά, Κεν.
Εντάξει, πάμε μια από την αρχή.
Ξεκινάμε με ένα χρονοδιάγραμμα…
Ο αστροναύτης Φρεντ Χέιζ έκανε έναν διεξοδικό έλεγχο
με το κέντρο ελέγχου.
Ένας συνηθισμένος έλεγχος επανεισόδου.
Σε λιγότερο από δύο ώρες, θα πρέπει να μπουν όλοι στον θάλαμο
και να γίνει η επανείσοδος, οπότε είναι κρίσιμο τώρα.
Υδροχόε, εδώ Χιούστον.
Στείλε.
Αρχίστε να ενεργοποιείτε τον θάλαμο διακυβέρνησης.
Ο Τζακ μπαίνει στον θάλαμο τώρα.
Ελήφθη, Τζιμ.
Είχε μαζευτεί νερό παντού.
Χρειάστηκε να σκουπίσουμε τον πίνακα με πετσέτα
για να δούμε τα όργανα.
Ελεγκτές πτήσης, λίγο ήσυχα τώρα, παρακολουθούμε τους βρόγχους
μήπως στραβώσει κάτι κατά τη μεταφορά ενέργειας.
Ελήφθη, συνεχίστε.
Αρχίσαμε να ενεργοποιούμε τα συστήματα του θαλάμου
ένα προς ένα.
Ξεκίνα από μία σειρά, πάτησε έξι και σταμάτα για λίγο.
Περίμενε να δεις αν μυρίζει τίποτα καμμένο.
ΧΡΟΝΟΔΙΑΚΟΠΤΗΣ ΑΠΟΣΤΟΛΗΣ
Φαίνεται εντάξει, Κρανζ.
Χιούστον, εδώ Υδροχόος. Σε καλεί η Οδύσσεια. Τους λαμβάνεις;
Οδύσσεια, εδώ Χιούστον. Όβερ.
Λαμβάνεις;
Σε λαμβάνω, γλύκα.
Από εδώ δείχνεις μια χαρά, Οδύσσεια.
Κεν, εδώ Τζιμ.
Μάλιστα, κύριε.
Θαύμασε τη δουλειά που έκανες.
Ελήφθη.
Σας παρακολουθούμε και θα κάνουμε ό,τι μπορούμε.
Καλό ακούγεται, Κεν.
Τώρα θα εκτοξεύσουν το σκάφος εξυπηρέτησης.
Θέλουμε να το φωτογραφίσουμε, αν γίνεται.
Μπορείτε να το εκτοξεύσετε όταν είστε έτοιμοι.
Ελήφθη, όλα καλά.
Εντάξει, το έβγαλα, Χιούστον.
Και λείπει ολόκληρη η μία πλευρά του σκάφους!
Όλο το πάνελ έχει διαλυθεί, σχεδόν από τη βάση ως τον κινητήρα.
Χάλια μαύρα.
Είναι απίστευτο.
Οι δεξαμενές οξυγόνου ήταν κάτω από τη θερμική ασπίδα.
Όταν ανατινάχτηκαν, προφανώς σκίστηκε μια πλευρά του οχήματος.
Το ερώτημα είναι, τι άλλο έγινε;
Πώς είναι η θερμική ασπίδα;
Η θερμική ασπίδα συνδεόταν απευθείας με το σκάφος εξυπηρέτησης
και όλα τα πάνελ του σκάφους εκτινάχτηκαν.
Σε τι κατάσταση είναι η θερμική ασπίδα; Η ζωή τους εξαρτάται από αυτή.
Αναμένουμε αναφορά
για την εκτίναξη της σεληνακάτου.
Ήρθε η ώρα να αφήσουν τη λέμβο.
Αναμείνατε όλοι, τελική αποκόλληση σεληνακάτου.
Υπάρχει μια κάποια νοσταλγία, θεωρώ, στο να αποχαιρετάς…
Έχουμε οπτική επαφή.
Δέκα δεύτερα.
Εκτόξευση σεληνακάτου.
Την βλέπαμε να απομακρύνεται σιγά σιγά.
Λυπήθηκα που την πετάξαμε.
Αντίο, Υδροχόε, και ευχαριστώ.
Αυτοί οι άντρες, κάποιες στιγμές, έφτασαν πολύ κοντά στον θάνατο.
Δεν μπορούμε να το τονίσουμε αρκετά. Ήταν πολύ κοντά στον θάνατο.
Τώρα, όπως κατεβαίνουν επανερχόμενοι στην ατμόσφαιρα της Γης,
αναρωτιέμαι αν μπορούμε να αναλύσουμε ψυχρά και μεθοδικά
τον κίνδυνο που διατρέχουν.
Το σκάφος μπαίνει στα 121.920 μέτρα.
Μετά διασχίζει την ατμόσφαιρα.
Σε 18 δευτερόλεπτα χάνουν την επικοινωνία,
επειδή η ατμόσφαιρα διακόπτει τα ραδιοκύματα.
Παίρνει τρία λεπτά και 36 δεύτερα
για να βγουν από τη ζώνη διακοπής.
Άρα, μέχρι τότε, δεν θα ξέρουμε αν δούλεψε η θερμική ασπίδα,
αν ζουν ακόμα ή αν ο θάλαμος διακυβέρνησης άντεξε την ατμοσφαιρική πίεση.
Αλλά μετά την επανείσοδό τους με 402 χλμ. την ώρα,
το σκάφος πέφτει στο νερό
με το πολύ 35 χλμ. την ώρα.
Ένα πραγματικό τεχνολογικό θαύμα.
Δεκατρία λεπτά από την προβλεπόμενη ώρα εισόδου.
Η ταχύτητα αυξήθηκε στα 10,9 χλμ. το δευτερόλεπτο.
Ελήφθη.
Ο επικεφαλής πτήσης Τζιν Κρανζ τριγυρνάει στην αίθουσα
ελέγχοντας την ετοιμότητα της ομάδας ελέγχου.
Προς όλους τους ελεγκτές πτήσης, η πάσα σε σας. Έτοιμοι;
-Ομάδα Ανάσχεσης; -Ναι.
-Ομάδες Καθοδήγησης; -Ναι.
-Έλεγχος; -Ναι.
-Τηλεμετρία; -Ναι.
-Χειρουργός; -Ναι.
-Ομάδα Οργάνων; -Ναι.
-Βοηθός πτήσης; -Ναι.
Εντάξει.
Οδύσσεια, εδώ Χιούστον, όβερ.
Στείλε.
Θα χάσουμε το σήμα σε ενάμιση λεπτό.
Και καλώς ήρθατε σπίτι. Όβερ.
Ευχαριστούμε.
Το Απόλλων 13 ταξιδεύει με πάνω από 40.000 χλμ. την ώρα.
Είναι στη σκοτεινή πλευρά της γης τώρα
και κατεβαίνει προς το συμφωνημένο σημείο στον Ειρηνικό Ωκεανό.
Θέλουμε να σας ευχαριστήσουμε για την καλή δουλειά που κάνατε εκεί κάτω.
Όλοι το διασκεδάσαμε αρκετά.
Κέντρο, εδώ Χιούστον,
μόλις χάσαμε τη σύνδεση με το Απόλλων 13.
Βάλαμε τα δυνατά μας.
Αντίστροφη μέτρηση.
Μια περίοδος έντονης μοναξιάς.
Το πλήρωμα είναι μόνο του.
Μένουν μόνο με τα δεδομένα που τους έδωσες.
Κάθε ελεγκτής ξανακοιτά ό,τι έκανε σε αυτήν την αποστολή
και ένα "Έκανα λάθος;"
είναι η μόνη ερώτηση στο μυαλό του.
Είμαστε λίγο πιο χαμηλά απ' ό,τι είχαμε προβλέψει.
Το μόνο που μπορούμε να κάνουμε τώρα είναι να περιμένουμε,
καθώς περνούν από τα ανώτερα όρια της ατμόσφαιρας της Γης.
Το μόνο που μπορούμε να κάνουμε είναι να ευχηθούμε καλή τύχη.
Ήταν τόσο ήσυχα, δεν ακουγόταν ούτε άχνα.
Δεν είχαμε τίποτα άλλο να κάνουμε.
Δεν παίζει ρόλο η αυτοπεποίθηση πλέον.
Το Απόλλων 13 πρέπει να έρχεται με μέγιστη επιτάχυνση τώρα.
Μένουν 30 δεύτερα ακόμα.
Θα επιχειρήσουμε επικοινωνία με το Απόλλων 13.
Το Απόλλων 13 θα πρέπει να είναι ανιχνεύσιμο τώρα.
Αναμένουμε αναφορά επανασύνδεσης.
Οδύσσεια, εδώ Χιούστον. Αναμένουμε.
-Έχετε λάβει αναφορά επανασύνδεσης; -Όχι ακόμα.
Εντάξει.
Το διαστημόπλοιο αυτήν τη στιγμή αγνοείται ακόμα.
Οδύσσεια, εδώ Χιούστον;
Έπρεπε να ακούμε κάτι.
Έπρεπε να έχουν ξανασυνδεθεί εδώ και ένα λεπτό 15 δεύτερα.
Για πρώτη φορά σε αυτήν την αποστολή,
υπάρχει ένα ίχνος αμφιβολίας στο δωμάτιο
μήπως συνέβη κάτι και δεν επιβίωσε το πλήρωμα.
Απαντήστε, σας παρακαλώ.
Έπρεπε να γυρίσει.
Δεν μπορούσα να ζήσω μακριά του.
Ελήφθη, Τζο.
Σε λαμβάνουμε, Τζακ.
-Να τοι! -Να τοι.
Και τα τρία αλεξίπτωτα.
Ακούστε το πλήθος!
Σας έδειξε η τηλεόραση, γλύκες.
Τα κατάφεραν.
ΤΑ ΚΑΤΑΦΕΡΑΝ! ΟΙ ΓΕΝΝΑΙΟΙ ΑΣΤΡΟΝΑΥΤΕΣ…
Οδύσσεια, εδώ Χιούστον. Σας βλέπουμε στα κεντρικά. Όλα τέλεια.
Έφτασαν με μόλις πέντε δεύτερα καθυστέρηση.
Μόλις πέντε δεύτερα καθυστέρηση!
Πέσαμε στη θάλασσα.
Επιτέλους σπίτι.
Το 13 ήταν ορόσημο από θέμα επιβίωσης.
Ενάντια σε όλες τις πιθανότητες.
Και θα είμαι για πάντα περήφανος που ήμουν ένας από αυτούς τους ανθρώπους.
Σήμερα, μια πλακέτα για το Απόλλων 13
τοποθετήθηκε στον τοίχο του κέντρου ελέγχου.
Η πλάκα, παραδόξως, λέει "Εκ Σελήνης, μάθησις".
"Ex luna, επιστήμη".
Υπήρξε κάποιου είδους μάθηση.
Μάθαμε πώς να επιβιώνουμε.
Όλοι ούρλιαζαν, φώναζαν.
Άνοιξαν μπουκάλια με σαμπάνια.
Ήπια μέχρι κι εγώ.
Ήταν καταπληκτικό.
Η μεγαλύτερη ανακούφιση της ζωής μου.
Γίνεται να προετοιμαστεί μια σύζυγος για μια τέτοια κρίσιμη κατάσταση;
Όχι. Δεν έχω ξαναζήσει κάτι τέτοιο στη ζωή μου
και δεν θέλω να το ξαναζήσω.
Ακόμα νιώθω συναισθήματα στο σώμα μου που μάλλον δεν θα φύγουν ποτέ.
Για τέσσερις μέρες δεν ήξερα αν θα έμενα σύζυγος ή χήρα.
Οι αστροναύτες του Απόλλων 13 επέστρεψαν στο Χιούστον χθες,
με ένα ενθουσιώδες καλωσόρισμα από τους επιστήμονες
που τους έσωσαν απ' την καταστροφή ενώ ήταν στο διάστημα.
Δεν ανακουφίστηκα μέχρι να τον δω και να τον αγκαλιάσω.
Μέχρι να δω ότι ήταν αληθινός και επέζησε.
Μας έκανε να εκτιμήσουμε τη ζωή.
Είμαστε ευγνώμονες.
Σπίτι.
Ξαφνικά το καταλάβαμε.
Ξαφνικά συνειδητοποιήσαμε τι κάναμε.
Υπήρξαν στιγμές που δεν πιστεύαμε ότι θα γυρνούσαμε.
ΚΑΛΩΣΟΡΙΣΑΤΕ ΠΙΣΩ ΣΤΗ ΓΗ! "ΑΠΟΛΛΩΝ 13"
Και θυμάμαι
πριν από ενάμιση χρόνο,
που γυρνούσαμε με το Απόλλων 8 και βλέπαμε τη Γη.
Η Γη είναι το μόνο μέρος που μπορούσαμε να πάμε.
Το μόνο μέρος που βλέπαμε στο σύμπαν που είναι σπίτι μας.
Από όλα τα καλωσορίσματα που ακούσαμε,
αυτό είναι το σημαντικότερο,
γιατί χάρη σε αυτά τα άτομα εδώ
βρίσκομαι μαζί σας εδώ απόψε.
Τι επιπτώσεις μπορεί να έχει αυτό το ατύχημα του Απόλλων 13…
Πολλοί με ρωτούν αν νιώθω πως η Απόλλων 13 ήταν αποτυχία.
Αν μετράμε την επιτυχία και την αποτυχία
με βάση το αν πετύχαμε τον αρχικό μας στόχο,
τότε ήταν όντως αποτυχία.
Αλλά η Απόλλων 13 πέτυχε κάτι
που δεν έχει ξανασυμβεί στην ανθρώπινη ιστορία.
Έκανε για μια στιγμή όλος ο κόσμος να είναι ενωμένος.
Όλος ο κόσμος έστελνε προσφορές βοήθειας και μηνύματα ενδιαφέροντος.
Και ίσως αν βασιστούμε στην Απόλλων 13
και θεωρήσουμε δυνατό το να είναι ο κόσμος ενωμένος,
τότε η αποστολή ήταν εξαιρετικά επιτυχής.
ΤΟ ΠΛΗΡΩΜΑ ΤΟΥ ΑΠΟΛΛΩΝ 13 ΚΡΑΤΑ ΤΟ ΡΕΚΟΡ ΤΑΞΙΔΙΟΥ
ΣΤΗΝ ΜΕΓΑΛΥΤΕΡΗ ΑΠΟΣΤΑΣΗ ΑΠΟ ΤΗ ΓΗ, ΜΕ 400.171 ΧΛΜ.
ΔΥΟ ΜΗΝΕΣ META ΤΗΝ ΑΣΦΑΛΗ ΕΠΙΣΤΡΟΦΗ,
ΟΙ ΕΡΕΥΝΕΣ ΚΑΤΕΛΗΞΑΝ ΠΩΣ ΑΝΘΡΩΠΙΝΟ ΛΑΘΟΣ ΚΑΤΑ ΤΗ ΣΥΝΤΗΡΗΣΗ
ΕΙΧΕ ΦΘΗΡΕΙ ΜΙΑ ΔΕΞΑΜΕΝΗ ΟΞΥΓΟΝΟΥ ΤΟΥ ΣΚΑΦΟΥΣ.
ΣΤΙΣ 13 ΑΠΡΙΛΙΟΥ, 55 ΩΡΕΣ ΚΑΙ 54 ΛΕΠΤΑ ΕΝΤΟΣ ΠΤΗΣΗΣ,
ΜΙΑ ΗΛΕΚΤΡΙΚΗ ΒΛΑΒΗ ΠΡΟΚΑΛΕΣΕ ΣΧΕΔΟΝ ΘΑΝΑΣΙΜΗ ΕΚΡΗΞΗ.
Ο ΤΖΙΜ ΤΗΡΗΣΕ ΤΗΝ ΥΠΟΣΧΕΣΗ ΤΟΥ ΣΤΗ ΜΕΡΙΛΙΝ.
Η ΑΠΟΛΛΩΝ 13 ΗΤΑΝ Η ΤΕΛΕΥΤΑΙΑ ΠΤΗΣΗ ΤΟΥ ΣΤΟ ΔΙΑΣΤΗΜΑ.
Δεν κοιτάζω συχνά πίσω.
Αν δεν κοιτάς μπροστά, χάνεις κάπως το νόημα της ζωής.
Αλλά όταν είσαι εκεί πάνω και βλέπεις τη Γη όπως είναι πραγματικά…
και συνειδητοποιείς πόσο τυχεροί είμαστε…
Είναι σαν μια γαλανόλευκη χριστουγεννιάτικη μπάλα,
κρεμασμένη στον κατάμαυρο ουρανό.
Και, φυσικά, δεν βλέπεις πόλεις.
Δεν βλέπεις όρια.
Βλέπεις τη Γη όπως είναι πραγματικά.
Μια μεγαλειώδης όαση στην απεραντοσύνη του διαστήματος.
ΕΙΣ ΜΝΗΜΗ ΤΗΣ ΜΕΡΙΛΙΝ Λ. ΛΟΒΕΛ
Υποτιτλισμός: Δήμητρα Κετετζούδη